Farah Dagogo

Farah Dagogo (an haife shi 29 ga Nuwamba 1982) ɗan siyasan Najeriya ne.
An haifi Hon. Dagogo a Fatakwal. A 2019 an zabe shi a matsayin wakilin mazabar Degema/Bonny na tarayya a jihar Ribas na jam'iyyar People's Democratic Party. Kafin nan ya taba zama dan majalisa a majalisar wakilai ta jihar Ribas.

 Fage 
Hon. Farah Dagogo yana da digiri na biyu a fannin zamantakewa.
Kafin shiga siyasa, ya kasance kwamandan filin MEND. Ya mika makamansa kuma ya karbi afuwar gwamnati a ranar 6 ga Agusta 2009.

 Siyasa 
An zabi Hon. Dagogo a matsayin dan majalisar wakilai ta kasa a Najeriya a babban zaben 2019 kuma an kaddamar da shi a ranar 29 ga Mayu 2019.
A baya ya taba zama dan majalisa a majalisar dokokin jihar Ribas mai wakiltar mazabar Degema. A wannan lokacin shi ne shugaban kwamitin majalisar kan harkokin ilimi, inda ya mai da hankali kan bambance-bambancen batutuwan da suka shafi Jami’ar Jihar Ribas da kuma hanyoyin samar da kudade ga tsarin ilimi na jahohi. Ya kuma tabo batutuwan da suka shafi sauyin yanayi da gurbacewar muhalli a yankin Neja Delta.

 Manazarta 

Category:Rayayyun mutane
Category:Haifaffun 1982
Category:Yan majalisan wakilai
Category:Yan siyasa a najeriya
Category:Yan najeriya
Category:Yan jamiyyar PDP